Her vil han først besøge boligområdet Vollsmose for at høre om de udfordringer, området står overfor. Blandt andet vil kommunen og politiet fortælle om arbejdet med at skabe tryghed for beboerne i området, og senere besøger statsministeren en lokal frisør. Her møder han unge fra området til en snak om fremtiden. Herefter tager statsministeren videre til Teknologiskolen, hvor børn og unge med interesse for teknologi kan prøve kræfter med eksempelvis robotbygning og softwareundervisning i deres fritid. ” Det er vigtigt for mig, at alle børn og unge får greb om deres fremtid. Uanset om de bor i Vollsmose eller Vordingborg. Alle skal med, og det er jeg sikker på, at jeg får masser af inspiration til–både af de unge i Vollsmose og på Teknologiskolen.”